**РЕПУБЛИКА СРБИЈА**

**ОПШТИНА ЧАЈЕТИНА**

**Општинска управа**

**Број: 404-5/20-02**

**Дана: 05.03.2020. године**

**Ч а ј е т и н а**

**Питања и одговори за ЈНMВ 07/20 Технички преглед објекта гондоле**

Питање 1. Зашто се тендерском документацијом захтева као обавезан услов да понуђач има важећу лиценцу П091А1 иако правилником о техничком прегледу објеката такав услов није обавезан нити се захтева? Тражена лиценца је услов за пројектовање, а не за избор комисије за технички преглед објеката.

Одоговор 1:

Пружалац услуге је у обавези да образује комисију за технички преглед и услугу врши у складу са: Законом о планирању и изградњи (чланови 154-156.) и Правилником о садржини и начину вршења техничког прегледа објекта, саставу комисије, садржини предлога комисије о утврђивању подобности објекта за употребу, осматрању тла и објекта у току грађења и употребе и минималним гарантним роковима за поједине врсте објекта (Сл. Гласник РС, бр. 27/2015, 29/2016 и 78/2019) као и свим правилницима и подзаконским актима који се односе на предметну услугу.

Технички преглед који је предмет ове набавке обухвата проверу потпуности техничке и друге документације за изградњу објекта и контролу усклађености изведених радова са грађевинском дозволом и техничком документацијом на основу које се објекат градио, као и са техничким прописима и стандардима који се односе на поједине врсте радова, материјала, опреме и инсталација, све у складу са чл. 4 наведеног Правилника.

Чл. 17 наведеног Правилника, прописано је да су Чланови Комисије лица која имају лиценце које одговарају областима делова пројеката који, у зависности од класе и намене објекта који је предмет техничког прегледа, заједно чине пројекат за извођење, односно идејни пројекат уколико је за објекат или за извођење радова издато решење из чл. 145 Закона, односно пројекат изведеног објекта.

Полазећи од наведене одредбе, односнода чланови комисије морају имати лиценце које су захтеване и за пројектовање, постављен је услов да пружалац услуге – привредно друштво односно друго правно лице,коме наручилац поверава вршење техничког прегледа, мора имати лиценцу П091А1 која се захтева за израду техничке документације за објекте за које грађевинску дозволу издаје Министарство.Имајући у виду одређену врсту и намену објекта, техничку специфичност објекта(гондоле као врсте жичаре, као другог објекта тог типа који се гради на територији Републике Србије обзиром да је до сада изграђена само једна гондола и то на Старој планини) и чињеницу да се гради у заштићеном природном добру,Наручилац полази од тога да само понуђач који има специфичне пословне, кадровске и техничке капацитете, може квалитетно извршити технички преглед у свему у складу са напред наведеним чл. 4. Правилника.

Питање 2: Да ли понуђач испуњава додатни услов ако има радно ангажовано лице  са лиценцом 333 или 433 које је у претходних 5 година од дана објављивања позива за подношење понуда  учествовало у извођењу радова, пројектовању или техничком прегледу на сличним објектима (висеће жичаре), а то исто лице је у списку под редним бројем 4. односно, да ли је то једно те исто лице, односно инжењер?

Одговор 2:

* Да. То је једно исто лице односно инжењер са лиценцом 333 или 433.